stanford-oval/wikipedia huggingface dataset:
מקסימיליאן הורביץ

| --- | --- |

 לידה:  27 באוגוסט 1877 (יוליאני) ורשה, האימפריה הרוסית 
 הוצאה להורג:  20 בספטמבר 1937 (בגיל 60) מוסקבה, ברה"מ 
 מדינה:  פולין, האימפריה הרוסית 
 מקום קבורה:  בית הקברות דונסקויה החדש 
 מפלגה:  Polish Socialist Party – Left, המפלגה הסוציאליסטית הפולנית, המפלגה הקומוניסטית של פולין, המפלגה הקומוניסטית של ברית המועצות 
 
מקסימיליאן הנריק הורביץ (Maksymilian Horwitz; ‏6 בספטמבר או 27 באוגוסט 1877, ורשה – 20 בספטמבר 1937, מוסקבה) היה פעיל קומוניסטי יהודי-פולני ובינלאומי, ועיתונאי.
ביוגרפיה

נולד לגוסטב הורביץ (1844–1882) ויוליה הורביץ לבית קליינמן (1845–1912). אביו היה בנו של הרב אלעזר הורוויץ – הרב הראשי של וינה. אחותו הייתה הסופרת, המתרגמת והמו"לית ינינה מורטקוביץ.
בשנת 1898 הוא סיים את הפקולטה לפיזיקה ומתמטיקה גנט שבבלגיה וקיבל תואר דוקטור. באותו זמן היה פעיל בתנועת הפועלים בבלגיה. מ-1898 חזר לוורשה, היה פעיל במפלגה הסוציאליסטית הפולנית והיה ממנסחי המצע שלה. באוקטובר 1903 השתתף בכינוס יהודי מטעם המפלגה הסוציאליסטית בגרודנו ושם הוחלט על מאבק בציונות. בשנים 1905–1906 הוא נכלא בביתן העשירי של מצודת ורשה, גורש לסיביר ומשם נמלט לשווייץ. היה פעיל בארגונים ומפלגות שונות של השמאל הסוציאליסטי והקומוניסטי בפולין. בשנת 1905 נעצר ונכלא שוב ונמלט שוב מהכלא. בשנת 1922 היה לחבר הוועד הפועל של הקומינטרן. לאחר 1926 סולק מפעילות בקומינטרן בפולין ומאז שהה באופן קבוע בברית המועצות. שם היה חבר במפלגה הקומוניסטית של ברית המועצות. לאחר הקונגרס השביעי של האינטרנציונל הקומוניסטי (1935) בשנים 1935–1937, הוא היה המזכיר הפוליטי של העיתון "Komunisticzeskij Internacjonał" וחבר ועדת הביקורת הבינלאומית של הקומינטרן.
ב -21 ביוני 1937 במוסקבה נעצר על ידי הנ.ק.ו.ד. כחלק מהטיהורים הגדולים ב-20 בספטמבר 1937, הורשע על ידי בית הדין המיוחד של ברית המועצות על בגידה של המולדת ובחברות בארגון טרור נגד המהפכה. הוא הוצא להורג ביריה עוד באותו יום. גופתו נשרפה בקרמטוריום בבית העלמין בדונסקי.
שמו טוהר על ידי הסובייט העליון של ברית המועצות בתאריך 29 באפריל 1955.
אשתו, סטפניה הורוביץ-וולקה (לבית הרינג, 1881-1937?), הייתה גם פעילה בתנועת הפועלים ונפלה גם קרבן לטיהורים הגדולים.
בנם, סטניסלב ביילסקי-ולצקי (Stanisław Bielski-Walecki), מהנדס טיס, מ-1926 בברית המועצות, שב לפולין ב-1947, והיה אלוף-משנה בצבא הפולני.
לקריאה נוספת

יואנה אולצ'אק-רוניקר, בגן הזיכרון, הוצאת שוקן, 2012, תרגם מפולנית עוזי פריידקין
מקסימיליאן ג'וליאני

מקסימיליאן ג'וליאני (באנגלית: Maximillian Giuliani; נולד ב-3 ביולי 2003) הוא שחיין אוסטרלי, זוכה מדליית ארד אולימפית (פריז 2024) במשחה שליחים 4x200 מטר חופשי.
ביוגרפיה > 2024

במבחנים האולימפיים האוסטרליים בשחייה זכה במשחה ל-200 מטר חופשי, ונכנס לנבחרת האוסטרלית לאולימפיאדת פריז. במשחקים עצמם הוא זכה במדליית ארד במשחה שליחים 4x200 מטר חופשי בתוצאה של 7:01.98	דקות, יחד עם פלין סאות'הם, אלייג'ה וינינגטון ותומאס ניל, אחרי נבחרות השליחים של הממלכה המאוחדת (6:59.43 דקות) וארצות הברית (7:00.78 דקות). בנוסף, סיים במקום שביעי במשחה ל-200 מטר חופשי בתוצאה של 1:45.57 דקות.
שיאים אישיים > בריכה אולימפית

50 מטר חופשי: 22.90 שניות (2023)
100 מטר חופשי: 48.21 שניות (2023)
200 מטר חופשי: 1:44.79 דקות (2023)
400 מטר חופשי: 3:55.35 דקות (2024)
הערות שוליים

↑  Tom Decent, Max just made his first Olympic team. Now he needs to text his boss at the fishing shop, The Sydney Morning Herald, ‏2024-06-11 (באנגלית)
מנספילד (אוהיו)

| --- | --- |

קו הרקיע של מנספילד
 מדינה:  ארצות הברית ארצות הברית
 מדינה:  אוהיו אוהיו
 מחוז:  ריצ'לנד
 ראש העיר:  טים ת'יקר
 תאריך ייסוד:  11 ביוני 1808
 שטח:  66.04 קמ"ר
 גובה:  298 מטרים
 אוכלוסייה:  ‏
  ‑ בעיר:  47,534 (1 באפריל 2020)
  ‑ צפיפות:  598.1 נפש לקמ"ר (2010)
 קואורדינטות:  40°45′17″N 82°31′22″W﻿ / ﻿40.754856°N 82.522855°W﻿ / 40.754856; -82.522855 
 אזור זמן:  UTC -5
 ci.mansfield.oh.us/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מנספילד(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מנספילד(למפת אוהיו רגילה) קולומבוס קליבלנד סינסינטי טולידו דייטון ינגסטאון פארמה אקרון פ נ ס י ל ב נ י ה  וירג'יניה המערבית  קנטקי א י נ ד י א נ ה  מישיגן קנדה ימת אירימנספילד(למפת אוהיו מוגדלת) קולומבוס קליבלנד סינסינטי טולידו דייטון ינגסטאון פארמה אקרון פ נ ס י ל ב נ י ה  וירג'יניה המערבית  קנטקי א י נ ד י א נ ה  מישיגן קנדה ימת אירימנספילד  he tabBackground:;tabBorder:#aaa;defaultTab:0;
מנספילד (באנגלית: Mansfield) הוא מושב המחוז של מחוז ריצ'לנד אשר במדינת אוהיו שבארצות הברית, כ-105 קילומטרים מקולומבוס ו-111 קילומטרים מקליבלנד.
דמוגרפיה וגאוגרפיה

על פי מפקד האוכלוסין של ארצות הברית, נכון לשנת 2010 היו בעיר 47,821 תושבים, 18,696 משקי בית ו-10,655 משפחות. 73.3% מהתושבים הם לבנים, 22.1% אפרו-אמריקאים, 0.2% אינדיאנים, 0.7% אסיאתים, ו-3.0% משני גזעים או יותר.
העיר משתרעת על שטח של כ-80.08 קילומטרים רבועים, מתוכם 79.95 קמ"ר שטחים יבשתיים ו-0.13 קמ"ר שטחי מים.
ערים תאומות

בריטניה מנספילד, אנגליה, בריטניה
יפן טאמורה, פוקושימה, יפן
תושבים נודעים ממנספילד

תושבים נודעים בולטים אשר נולדו במנספילד כוללים את:
שרוד בראון (נולד ב-1952) - פוליטיקאי אמריקאי
לוק פרי (נולד ב-1966) - שחקן אמריקאי
ראו גם

מתקן מנספילד
מים קלים

מים קלים הם מים שמורכבים מהאיזוטופים הקלים והנפוצים ביותר של חמצן ומימן 1H216O. במילים אחרות, מים קלים הם האיזוטופולוג הקל ביותר של מים. ריכוז המים הקלים במים המצויים בטבע הוא בין 99.73%-99.76% (ריכוז מולי). לצריכת מים קלים אין כל תועלת בריאותית על פני צריכת מי ברז רגילים
איזוטופולוגים של מים

איזוטופים הם סוגים שונים של אותו יסוד כימי שנבדלים במשקל של הגרעין. ההבדל במשקל נובע מהעובדה כי הגרעינים של האיזוטופים מכילים מספר שונה של נייטרונים (אך אותו מספר של פרוטונים). מולקולות בעלות שילובים שונים של איזוטופים הן איזוטופולוגים של אותה מולקולה.
מולקולת מים מכילה שני אטומי מימן ואטום חמצן אחד. למימן שני איזוטופים יציבים - פרוטיום 1H ‏(H) ודאוטריום 2H ‏(D). לחמצן שלושה איזוטופים יציבים - 16O,‏ 17O,‏ 18O.
איזוטופים אלה יוצרים תשע מולקולות-איזוטופולוג של מים:
| איזוטופולוג | 1H216O | 1HD16O | D216O | 1H217O | 1HD17O | D217O | 1H218O | 1HD18O | D218O |
| --- | --- | --- | --- | --- | --- | --- | --- | --- | --- |
| איזוטופ של מימן | 1H | 1H,D | D | 1H | 1H,D | D | 1H | 1H,D | D |
| איזוטופ של חמצן | 16O | 16O | 16O | 17O | 17O | 17O | 18O | 18O | 18O |
| מסה מולקולרית | 18 | 19 | 20 | 19 | 20 | 21 | 20 | 21 | 22 |
מולקולת 1H216O היא הקלה ביותר במכלול של איזוטופולוג של מים והיא נחשבת כקלאסית או מים קלים. מונואיזוטופ של מולקולה זו לא קיים בטבע, ועל מנת לקבלו נעשה שימוש בטיהור רב שלבי או סינתזת מיסודות מוצא - 1H2 ו 16O2 . מים המצויים בטבע מהווים תערובת של מגוון איזוטופים כאשר ריכוזו של האיזוטופולוג הקל הוא הגבוה ביותר, ועולה בהרבה על ריכוזם של שאר האיזוטופולוגים יחדיו. ב-1,000,000 מולקולות של מים טבעיים ימצאו, בממוצע, 997,284 מולקולות 1H216O,‏ 31 מולקולות 1HD16O,‏ 390 מולקולות 1H217O וכ- 2,005 מולקולות 1H218O. ריכוז של מולקולות מים המכילות איזוטופים כבדים של D, 17O, 18O במים טבעיים, משתנה בהתאם לסטנדרטים הבסיסים המופעים בתקנים SMOW ו-SLAP.
תקנים בינלאומיים

| איזוטופולוג של מים | מסה מולקולרית | כמות (גר'/ק"ג) | כמות (גר'/ק"ג) |
| --- | --- | --- | --- |
|  |  | SMOW | SLAP |
| 1H216O | 18,01056470 | 997,032536356 | 997,317982662 |
| 1HD16O | 19,01684144 | 0,328000097 | 0,187668379 |
| D216O | 20,02311819 | 0,000026900 | 0,000008804 |
| 1H217O | 19,01478127 | 0,411509070 | 0,388988825 |
| 1HD17O | 20,02105801 | 0,000134998 | 0,000072993 |
| D217O | 21,02733476 | 0,000000011 | 0,000000003 |
| 1H218O | 20,01481037 | 2,227063738 | 2,104884332 |
| 1HD18O | 21,02108711 | 0,000728769 | 0,000393984 |
| D218O | 22,02736386 | 0,000000059 | 0,000000018 |
| מסה מולקולרית ממוצעת |  | 18.01528873 | 18.01491202 |
ריכוז של האיזוטופים הכבדים של מימן וחמצן במים הטבעיים מבוקר על ידי שני סטנדרטים בינלאומיים:
תקן SMOW ‏(Standard Mean Ocean Water) מאפיין את מי העומק של האוקיינוס העולמי ונחשב כיציב מאוד בהרכב האיזוטופי . בתקן זה ריכוזו של האיזוטופ הקל הוא, 1H216O- 997.0325 גרם/ ק"ג (99.73% מולי).
תקן SLAP ‏(Standard Light Antarctic Precipitation) מאפיין את המים הטבעיים של אנטארקטיקה בהם ריכוזו של האיזוטופ הקל הוא, 1H216O- 997.3179 גרם/ ק"ג (99.76% מולי).
לפי תקן SMOW ערכם האבסולוטי של דאוטריום וחמצן-18 במי האוקיינוס:
D /1H =(155,76±0,05)•10−6, שזה PPM 155.76, 18O /16O =(2005,20±0,45)•10−6, שזה PPM 2005. לפי תקן SLAP D/H=89•10−6, שזה PPM 89, 18O/16O=1894•10−6, שזה PPM 1894. תקן SLAP מאפיין את המים הטבעיים הקלים ביותר על פני כדור הארץ. הקלילות של המים בחלקים השונים של כדור הארץ שונה.
במים טבעיים ריכוז משקלם של איזוטופים כבדים יכול להגיע ל-2.97 גרם/ק"ג. מים טבעיים המתקרבים לתקן SLAP לגבי כמות האיזוטפולוג 1H216O ואף אלו שעברו טיהור מיוחד על-מנת להגדיל איזוטופולג מסוג זה, נקראים 'מים קלים באופן מיוחד' (הגדרה פחות רשמית, המתואמת לתנאים אמיתיים)[דרוש מקור].
במים קלים חלקו של האיזופוטולוג הקל ביותר ( % מולי): 99.76 < 1H216O ≤ 100. אם נוציא ממים, העונים לדרישת תקן SMOW, את כל המולקולות של האיזוטופים הכבדים, אשר חלקם המסתי הוא -2.97 גרם/ק"ג ונחליפם ב 1H216O, אזי המסה של 1 ליטר מים הקלים מבחינה איזוטופית, תקטן ב-250 מ"ג. לכן, הפרמטרים של מים קלים, וראשית כל "הקלות" שלהם וההרכב איזוטופי, ניתנים למדידה בעזרת שיטות כמו ספקטרומטרית מסה, gravimetry, NMR ו- laser absorption spectroscopy.
תכונות ומאפיינים של מים קלים

איזוטופים נבדלים מעט זה מזה בתכונות פיזיקליות וכימיות. עם זאת, הבדלים אלה חסרי משמעות מעשית במקרה של מי ברז רגילים, המכילים ממילא ריכוז אפסי של מים כבדים.
| תכונות פיזיקליות | 1H216O | D216O | 1H218O |
| --- | --- | --- | --- |
| צפיפות ב °С 20, גר/סמ"ק | 0.9970 | 1.1051 | 1.1106 |
| טמפרטורת צפיפות מקסימלית, °С | 3.98 | 11.24 | 4.30 |
| טמפרטורת התכה בלחץ 1 אטמ', °С | 0 | 3.81 | 0.28 |
| טמפרטורת רתיחה בלחץ 1 אטמ', °С | 100 | 101,42 | 100,14 |
| לחץ אדים בטמפ' °С 100, טור | 760,00 | 721,60 | 758,10 |
| צמיגות בטמפ' °С 20, sp | 1,002 | 1,247 | 1,056 |
הפקת מים קלים וייצורם

לצורך הפקת מים קלים פותחו שיטות ומתקנים אשר מאפשרים להפחית במידת מה את נוכחות של דאוטריום במים תוך שמירה על ההרכב האיזוטופי של החמצן המקורי. תהליך העושה שימוש בשיטת "מי טל" מפחית את האיזוטופים הכבדים של דאוטריום וטריטיום וכולל פעולות של קירור מים והפשרתם לאחר מכן, אך היקף ההפחתה של דאוטריום במקרה זה קטן למדי. דילול משמעותי של איזוטופי דאוטריום מושג על ידי שימוש באלקטרוליזה, אבל ההספק בשיטה זו נמוך ביותר.
למרות שירידה בדאוטריום מביאה לעליה בריכוז של 1H216O, האפקטיביות של דילול הדאוטריום בלבד מהמים מוגבלת. גידול משמעותי בריכוז של 1H216O במים אפשרי רק כאשר מדללים גם את המולקולות המכילות איזוטופים כבדים של 17O, 18O. דרך יעילה לייצור מים קלים טהורים במיוחד וריכוז 1H216O גבוה בקנה מידה תעשייתי, שהוצעה בפטנט, עושה שימוש במעבר של מים במגדל זיקוק לצורך הסרת כמות גדולה מאוד של מולקולות המכילות איזוטופים כבדים של מימן וחמצן, וכתוצאה מכך הגדלה משמעותית של הריכוז של 1H216O. המים הקלים המתקבלים בדרך זו מתאפיינים ברמה גבוהה של הומוגניות של ההרכב האיזוטופי.
לקריאה נוספת

Harriet Hall, Deuterium Depleted Water, Skeptical Inquirer, 6 July 2020
Lis G., Wassenaar L. I., Hendry M. J. High-Precision Laser Spectroscopy D/H and 18O/16O Measurements of Microliter Natural Water Samples.// Anal. Chem. 2008. V. 80 (1). P. 287—293
Craig, H. Standard for Reporting Concentrations of Deuterium and Oxygen-18 in Natural Waters. // Science. 1961. V. 133. PP. 1833−1834.
Hagemann R., Niff G., Roth E. Absolute isotopic scale for deuterium analysis of natural waters. Absolute D/H ratio for SMOW. // Tellus. 1970. V.22. N6. PP.712-715.
De Wit J.C., van der Straaten C.M.; Mook W.G. Determination of the Absolute Hydrogen Isotopic Ratio of VSMOW and SLAP. // Geostandards Newsletter. 1980. V. 4. N. 1. PP. 33−36.
GLEASON J.D., FRIEDMAN I. Oats may grow better in water depleted in oxygen 18 and deuterium. NATURE 256, 305 (24 July 1975)
Bild W, Năstasă V, Haulică I. In vivo and in vitro research on the biological effects of deuterium-depleted water: 1. Influence of deuterium-depleted water on cultured cell growth. // Rom J. Physiol. 2004. V.41. N 1-2. P:53-67.
Sinyak Y., Grigoriev A., Gaydadimov V., Gurieva T., Levinskih M., Pokrovskii B. Deuterium-free water (1H2O) in complex life-support systems of long-tern space missions. // Acta Astronautica. 2003. V. 52, P. 575.
[Pomytkin I.A., Kolesova O.E. //Bulletin of Experimental Biology and Medicine. 2006. V.142. N 5.]http://www.vetonco.ru/docs/lw_article_2006.pdf
Gyöngyi Z, Somlyai G. Deuterium depletion can decrease the expression of C-myc Ha-ras and p53 gene in carcinogen-treated mice. // In Vivo. 2000. V.14. N.3. P. 437.
Berdea P., Cuna S., Cazacu M., Tudose M. Deuterium variation of human blood serum. // Studia Universitatis Babeş-Bolyai, Physica. 2001. Special issue
[Krempels K., Somlyai I., Somlyai G. A Retrospective Evaluation of the Effects of Deuterium Depleted Water Consumption on 4 Patients with Brain Metastases from Lung Cancer. // Integrative Cancer Therapies. 2008. V.7. N.3. P. 172—181]https://web.archive.org/web/20091222034901/http://www.hyd.hu/downloads/retrospective_evaluation.pdf.
[Cong F.-S., Zhang Y.-R., Sheng H.-C., Ao Z.-H., Zhang S.-Y., Wang J.-Y. Deuterium-depleted water inhibits human lung]http://www.spandidos-publications.com/etm/1/2/277 carcinoma cell growth by apoptosis. // Experimental and Therapeutic Medicine. 2010. V.1. N.2. P.277-283
Somlyai G. Let’s Defeat Cancer!. Akadémiai Kiadó, Budapest, 2001.
[Doina P.M. et al., Bulletin UASVM, Veterinary Medicine. 2008. V.65(1).] http://journals.usamvcj.ro/veterinary/article/viewFile/1248/1222(הקישור+אינו+פעיל)
הערות שוליים

1 2  https://skepticalinquirer.org/exclusive/deuterium-depleted-water
משה ישראל (רב ראשי)

משה ישראל (נפטר ב-1802) היה רבה הראשי של אלכסנדריה בשנים 1784–1802, וב-1801 מונה לרב הראשי של קהיר.
הוא היה בן למשפחת ישראל, שממנה יצאו רבנים ראשיים במשך קרוב למאה שנים, מ-1730 לערך עד 1830. אביו חיים אברהם ישראל ודודו ראובן אליהו ישראל עמדו גם הם בראש רבנות קהיר ואלכסנדריה מספר שנים קודם לכן.
ליהודי מצרים לא היה אז ארגון כלל ארצי. סמכותה של הרבנות הראשית של קהיר השתרעה על הקהילות היהודיות פורט סעיד, אל-מנסורה, בנהא ומית-ע'מר, בעוד שטנטא, דמנהור וכפר אל-זיאת היו בסמכות השיפוט של הרבנות הראשית של אלכסנדריה.
הערות שוליים

1 2  Jacob M. Landau, Jews in Nineteenth-century Egypt, New York University Press, 1969. (באנגלית)
1 2  La Lettre Sépharade, La Lettre Sépharade, 2005. (באנגלית)
↑  MOSES ISRAEL - JewishEncyclopedia.com, www.jewishencyclopedia.com
↑  Gudrun Krämer, The Jews in Modern Egypt, 1914-1952, I.B. Tauris, 1989. (באנגלית)
ערך זה הוא קצרמרבנושא מצרים ובנושא רבנים. אתם מוזמנים לתרום לוויקיפדיה ו.
מסרשמיט Me 163

מסרשמיט Me 163 "קומט" (בגרמנית: Messerschmitt Me 163 "Komet"‎. ‏Komet‏ פירושו "כוכב שביט") היה מטוס יירוט גרמני, מוּנָע־רקטית, שעוצב ותוכנן על ידי אלכסנדר ליפיש (אנ') בחברת מסרשמיט, בגרמניה הנאצית. זהו כלי הטיס הקרבי המוּנָע־רקטית היחידי שאי פעם היה מבצעי, וכלי הטיס המאויש הראשון מכל סוג שהוא, שעבר את המהירות של 1,000 קמ"ש בטיסה אופקית. ביצועיו והיבטי עיצובו היו חסרי תקדים. טייס הניסוי הייני דיטמאר (אנ') הגיע למהירות של 1,130 קמ"ש בתחילת יולי 1944, שיא מהירות טיסה לא רשמי, שלא נשבר על ידי כלי טיס מוּנָעי טורבו־סילון במשך כמעט עשור. יותר מ-350 מטוסי "קומט" נבנו, אך המטוס הוכיח עצמו כלא חיוני בתפקידו הייעודי הצר כמיירט, בהשמידו בין 9 ל-18 ממטוסי בעלות הברית, בהשוואה ל-10 אבדות כלי טיס.

מלבד אבדות כלי טיס בפעילות מבצעית, מטוסים רבים נוספים אבדו וטייסים רבים נהרגו במהלך מבחני כלי הטיס, ובזמן טיסות אימון.
הערות שוליים

↑  Aircraft of WWII. Wilson, Stewart. Fyshwick, ACT, Australia: Aerospace Publications Pty Ltd, 1998. ISBN 1-875671-35-8. עמ' 121.
↑  Clash of Wings. Boyne, Walter J. New York: Simon & Schuster, 1994. ISBN 0-684-83915-6. עמ' 349
↑  Air Combat Manoeuvres: The Technique and History of Air Fighting for Flight Simulation. Thompson, J. Steve with Peter C. Smith. Hersham, Surrey, UK: Ian Allan Publishing, 2008. ISBN 978-1-903223-98-7. עמ' 233
↑  Rocket Fighter: The Story of the Messerschmitt Me 163. Ziegler, Mano. London: Arms and Armour Press, 1976. ISBN 0-85368-161-9.
| --- | --- |
בקרת זהויות :  NLI: 987012431021005171  LCCN: sh85083983  NARA: 10662701 
ערך זה הוא קצרמרבנושא כלי טיס צבאיים ובנושא גרמניה. אתם מוזמנים לתרום לוויקיפדיה ו.
מיקרוביט

לוגו מיקרוביט
בקר המיקרוביט ולידו עט להמחשת הגודל. במרכז ניתן להבחין ברשת נוריות הלד
שתי נוריות לד עוקבות. צילום GIF של הסימולטור של המיקרוביט
מיקרוביט (Micro Bit או Micro:bit בחלק מהמקרים) הוא בקר הניתן לתכנות המכיל מספר אמצעי קלט ופלט. הוא נהגה ומומן בחלקו על ידי ה-BBC על מנת ללמד את הילדים בבריטניה תכנות. המיקרוביט תומך קוד פתוח כך שניתן להוסיף פונקציות שונות, בעזרת הרחבות, בכל אחד ממשקי התכנות. המיקרוביט הוא בקר נפוץ ללימוד תכנות ברחבי העולם. אחד המאפיינים ההופכים את התכנות במיקרוביט לידידותי הוא הסימולטור המוצג בממשק ה-makecode בו ניתן לראות מיד את תוצאת התכנות.
שפות תכנות

למיקרוביט כמה שפות תכנות אפשריות:
פייתון על בסיס המודולה microbit או MicroPython(אנ') בכל מהדר של השפה.
תכנות חזותי באמצעות ממשק סקראצ'
באמצעות ממשק makecode שבשותפות עם חברת מיקרוסופט ניתן לתכנת בשלושה דרכים:
תכנות חזותי באמצעות בלוקים
ג'אווה סקריפט
פייתון
גרסאות

למיקרוביט שתי גרסאות V1 ו-V2 השונות הן במספר הרכיבים, והן ביכולות העיבוד של הבקר.
גרסה V1 מכילה את הרכיבים:
שני כפתורים (עם אפשרות לחיצה על שתיהם ביחד)
רשת נוריות לד אדומות של 5 על 5.
מד תאוצה
מד טמפרטורה
מצפן
3 מגעי חשמל + מגע מתח 3V + מגע ground
כפתור אתחול
נורית חיווי
מד תאורה
גרסה V2 מכילה יותר זיכרון  ובנוסף את הרכיבים:
מיקרופון
רמקול
אייקון המיקרוביט בכרטיס משמש כחיישן מגע נוסף
למיקרוביט ניתן להוסיף אמצעי קלט ופלט נוספים, ועוד רכיבים וחומרה שונים. את הרכיבים השונים ניתן לתכנת בעזרת הוספת הרחבות. למשל:
מד מרחק באמצעות על קול
תצוגת סיפרה דיגיטלית (אנ')
בית סוללה לאספקת מתח חיצוני
גלגלים עם פלטפורמת Tiny:bit
מעטפת פלסטיק לשמירה על הבקר
רובוטים שונים
קוד לדוגמה

להלן כמה קטעי קוד בשלוש שפות שונות, המבצעים את אותה פעולה על המיקרוביט:
קוד לדוגמה > הצגת המחרוזת Hello world!‎

ג'אווה סקריפט:
basic.showString("! Hello world")
פייתון (באמצעות ממשק makecode):
basic.show_string("! Hello world")
קוד לדוגמה > הפעלת נורית לד המהבהבת בקצב של 1Hz

ג'אווה סקריפט:
basic.forever(function () {
    led.plot(2, 2)
    basic.pause(500)
    led.unplot(2, 2)
    basic.pause(500)
})
פייתון (באמצעות ממשק makecode):
def on_forever():
    led.plot(2, 2)
    basic.pause(500)
    led.unplot(2, 2)
    basic.pause(500)
basic.forever(on_forever)
יתרונות וחסרונות > יתרונות

הקידוד הוויזואלי מונע ברוב הפעמים שגיאות.
שפת לימוד נפוצה במערכת החינוך.
קיימות פלטרפורמות והרחבות רבות.
יתרונות וחסרונות > חסרונות

לשם יצירת הרחבה, נדרש ידע בתכנות. כך שמשתמש חדש בתחום התכנות, מוגבל לסל הפקודות וההרחבות המוצעות בלבד.
גודל ורזולוציית מסך הלדים מאוד קטנה, מה שמסרבל הבנת טקסטים ארוכים.
המערכת הרשמית אינה תומכת ומציגה במסך הלדים אותיות בעברית, אך ניתן על ידי הוספת ההרחבה Hebrew להציג אותיות בעברית.
ראו גם

ארדואינו
Raspberry Pi
תחרויות FIRST Lego League
הערות שוליים

| --- | --- |
בקרת זהויות :  NLI: 987007405859405171  LCCN: sh2017003678 
↑  https://makecode.microbit.org/open-source
↑  https://microbit.org/get-started/user-guide/open-source/
↑  https://www.microsoft.com/en-us/research/uploads/prod/2020/03/the-BBC-microbit-from-the-UK-to-the-world.pdf
↑  בתפריט ה-Extensions יש לחפש את ההרחבה Hebrew
שלושת הצירים בהם מבחין חיישן התאוצה
חיבור המיקרוביט ללוח מעגלי חשמל דרך רכיב נוסף
תכנות חזותי של המחרוזת: "Hello world!‎" במיקרוביט באמצעות ממשק makecode
קוד חזותי של נורית לד המהבהבת בקצב של 1Hz
נורית מהבהבת במיקרוביט לפי הקוד בדוגמה מעלה
משה כהן (טייס)

| --- | --- |
אין תמונה חופשית
 מדינה:  ישראל 
 השתייכות:   צבא הגנה לישראל
 דרגה:   אלוף-משנה
 תפקידים בשירות
  מפקד טייסת 160   מפקד טייסת 113  ראש מחלקה בלהק המודיעין
 פעולות ומבצעים
   מלחמת לבנון הראשונה מבצע כחול וחום
 עיטורים
   צל"ש הרמטכ"ל
 
משה כהן הוא קצין צה"ל במילואים בדרגת אלוף-משנה, שירת כטייס מסוקים ומפקד טייסות בחיל האוויר. בעל צל"ש הרמטכ"ל על פועלו במבצע כחול וחום.
ביוגרפיה

כהן התגייס לצה"ל ב-1973 והחל את שירותו בקורס טיס אותו סיים במגמת קרב. הוא עבר קורס אימון מבצעי ושירת בטייסת 110, טייסת מטוסי סקייהוק בבסיס רמת דוד. לאור רמת טיסה נמוכה חזר לבית הספר לטיסה ועבר הסמכה לטיס מסוקים. הוא שירת בטייסת 125 כטייס מסוקי סייפן. ב-1977 עבר לטייסת 160, טייסת מסוקי הקוברה AH-1 הראשונה בחיל האוויר. שימש מדריך בבית הספר לטיסה וסמ"ט ב' בטייסת 160. ב-1981 ערך את הגיחה המבצעית הראשונה שלו בתקיפה בלבנון ושירת כסגן מפקד הטייסת גם במלחמת לבנון הראשונה. ביולי 1983 מונה לסמ"ט א' של הטייסת וב-1984 מונה לראש מדור מסוקי קרב בלהק האוויר.
במרץ 1987 נקרא לפקד על טייסת 160 לאחר שמפקדה, סגן אלוף ציון בר-אור, נהרג בתאונה. בדצמבר 1988 נקרא לאתר ולחלץ חיילים מחטיבת גולני שנותרו מנותקים בעומק לבנון לאחר מבצע כחול וחום. על ביצוע החילוץ המורכב שבוצע תחת אש עוטר בצל"ש הרמטכ"ל. בנובמבר 1989 סיים את תקופת הפיקוד על הטייסת ומונה לראש צוות ההקמה של טייסת 113 כטייסת הראשונה של מסוקי ה-AH-64 אפאצ'י בחיל האוויר. הוא פיקד על הטייסת עד 1992.
לאחר לימודי ניהול פיננסי בארצות הברית מונה לראש מחלקה בלהק המודיעין ובתפקידו האחרון בשירות הקבע שירת במדריך במכללה לביטחון לאומי. שירת כטייס במילואים עד שנת 2000.
לאחר שחרורו מצה"ל כיהן כסמנכ"ל בחברת "תדיראן ספקטרלינק" וכיועץ ארגוני. כיהן כיו"ר עמותת "טק-קריירה" לקידום השתלבותם של קהילת יוצאי אתיופיה בישראל בתחום הטכנולוגי.
כהן נשוי ואב לחמישה.
מספר אוטומורפי

מספר אוטומורפי הוא מספר טבעי שכאשר מעלים אותו בכל חזקה שהיא, התוצאה תסתיים בספרותיו של המספר עצמו. סדרת המספרים האוטומרפיים מתחילה ב־0, 1, 5, 6, 25, 76, 376, 625, 9376, וכו'.
המספרים האוטומרפיים מחולקים בדרך כלל לשתי סדרות, כאשר החלוקה היא בין כל המספרים האוטומרפיים אשר נגמרים ב-6 לבין כל המספרים האוטומרפיים הנגמרים ב-5.
בהינתן מספר אוטומורפי n בעל k ספרות כאשר  n>1, ניתן למצוא מספר אוטומורפי נוסף באמצעות הנוסחה:
n'=(3\cdot n^{2}-2\cdot n^{3})\ {\bmod {10^{2k}}}\,.
תכונות המספרים האוטומורפיים

ספרתם האחרונה היא 5 או 6 (מלבד 1 ו-0).
סדרה בה כל איבר נגמר בספרה 5 או 6 תקרא בהתאמה 5ot, 6ot.
ישנם אינסוף מספרים בסדרה זו.
5ot

5ot היא סדרת כל המספרים האוטומורפיים אשר נגמרים בספרה 5. הסדרה מתחילה במספרים: 5 ,25, 625, 90625, 890625, 2890625.
בסדרה זו כל איבר נוסף בנוי מהאיבר הקודם. כך 25 בנוי מ 20+5 ו90,625 בנוי מ 90,000+625.
5ot > תכונות הסדרה

אין שני איברים בעלי אותה כמות ספרות
בהינתן מספר מהסדרה בעל  n ספרות, ניתן יהיה לחלקו ב 5^{n}.
ישנם אינסוף מספרים בסדרה זו.
6ot

6ot היא סדרת כל המספרים האוטומורפיים אשר נגמרים בספרה 6. הסדרה מתחילה במספרים: 6, 76, 376, 9376, 109376, 7109376.
בסדרה זו כל איבר נוסף בנוי מהאיבר הקודם. כך 76 בנוי מ 70+6 ו-109,376 בנוי מ 100,000+9,376.
6ot > תכונות הסדרה

אין שני איברים בעלי אותה כמות ספרות
ישנם אינסוף מספרים בסדרה זו.
מסע מים אל ים

.
מסלול המסע
סימון שבילים בשביל מים לים. צבע הסימון יכול להשתנות לאורך המסלול, אולם הנקודה הסגולה מלווה אותו לכל אורכו. הסימון סומן בשני צידי הסלע כדי שיהיה אפשר לראות אותו משני כיווני ההליכה.
מסע מים אל ים (חוף לחוף) הוא נתיב הליכה ארוך (כ-70.5 קילומטרים), שחוצה את צפון מדינת ישראל, קצהו המערבי על חוף הים התיכון קרוב לגן הלאומי אכזיב סמוך לגבול לבנון בצפון הרחוק של המדינה, המשתרע מזרחה עד חוף הים הכנרת ליד קיבוץ גינוסר. רבים מן ההולכים במסלול בוחרים להתחיל את המסלול בעין חרדלית ולא בגן לאומי אכזיב.
המסלול עובר בשלוש שמורות טבע: שמורת נחל כזיב, שמורת הר מירון ושמורת נחל עמוד. להולכים ממערב למזרח, כלומר מהים התיכון אל ים כנרת, סה"כ עליות כ-1.8 ק"מ במצטבר וסה"כ ירידות כ-2.0 ק"מ במצטבר.
שביל ישראל חובר למסלול בחרבת חממה, סמוך להר מירון, ומלווה אותו לאורך נחל מירון ונחל עמוד, כמעט עד חוף הכנרת.
מקטעי השביל - ממערב למזרח

קיימים מספר אופנים לחלוקת השביל ימי הליכה. החלוקה נגזרת בין השאר מהעובדה שרוב המסלול עובר בשמורות טבע, שבהן אסור ללון. מקובל לחלק את המסלול לשלושה, ארבעה או חמישה ימים. לדוגמה:
מקטעי השביל - ממערב למזרח > חלוקה לשלושה ימים

יום 1: בין חוף אכזיב לאבירים בתוואי נחל כזיב תחתון – כ-19 ק”מ.
יום 2: בין אבירים למירון בתוואי נחל כזיב עליון, הר מירון ונחל מירון – כ-28 ק”מ.
יום 3: בין מירון לחוף הכנרת בתוואי נחל מירון ונחל עמוד – כ-23 ק”מ.
בחלוקה לשלושה ימים יש המאריכים את היום הראשון בכ-9 ק"מ ומסיימים אותו בחניון אלקוש, ומקצרים בהתאמה את היום השני.